**Karácsonyfadíszek 1.**

Alapanyag:

2 mm-es fonal

Első díszhez:

3x100 cm

2x20 cm

Második díszhez:

1x100 cm

15x30 cm

Harmadik díszhez:

5x90 cm

5x20 cm

Első dísz elkészítése:

A 3 db 100 cm-es szálat összefogjuk, 10 cm-t kihagyunk és elkezdjük a fél laposcsomókat, amivel egy csavart oszlopot kapunk. Annyi fél laposcsomót készítünk, hogy az oszlopunk 15 cm-es legyen. Félbehajtjuk a csavart oszlopot, és a csavart csomók végeit összekötjük egy wrap csomóval. Ehhez használjuk az első 20 cm-es fonalszálunkat, és elég, ha 5x körbetekerjük. A másik 20 cm-es szállal akasztót készítünk a dísz tetejére.

Második dísz elkészítése:

A 100 cm-es fonalat félbehajtjuk, hagyunk egy kis hurok részt, és 2 szálra kezdjük el felcsomózni a 15x30 cm-es szálat. A vezérszálat összehúzzuk úgy, hogy egy kerek formát alkossunk, áthúzzuk a vezérszálat az elején hagyott hurkon, majd a vezérszálat görcsre kötjük - ez lesz a dísz akasztója. A felhurkolt szálakat 5 részre osztjuk, tehát egyszerre 3 felhurkolt egységgel dolgozunk, azaz 6 szállal. Fogjuk az első 6 szálat és a középső 4 szállal egy laposcsomót készítünk. A maradék bal és jobb szállal sorcsomókat készítünk. Majd az össze többi egységgel is ezt elvégezzük, így egy csillag formát kapunk. A lelógó szálakat megigazítjuk és kb. 1 cm-re vágjuk.

Harmadik dísz elkészítése:

Két 90 cm-es fonalat felhurkolunk a fahéjrúdra. A felhurkolt résznél a középső 2 szálon áthúzzuk az egyik 20 cm-es fonalat és megkötjük, ez lesz a dísz akasztója. Balról a második szálat fogjuk és sorcsomókat kötünk rá. Amikor jobb oldalra értünk a fő szállal, akkor azt is felhurkoljuk a fahéjrúdra. Jobb oldalra felhurkoljuk a harmadik 90 cm-es szálat. Jobbról a második szálat vezetjük át a bal oldalra úgy, hogy sorcsomókat kötünk rá, majd felhurkoljuk a a fahéjrúdra. Még egyszer megcsináljuk egy újabb felhurkolt szállal balról jobbra, majd az utolsó szálat is felhurkoljuk. Itt annyi lesz a különbség, hogy mivel ez lesz az utolsó sorunk, szeretnénk, ha a lelógó fonalak sűrűbbek lennének, ezért minden 4 hurkolás után egy plusz szálat hurkolunk a vezérszálra, tehát összesen négyet. A dísz alján a szálakat kitekergetjük és szépen formára vágjuk.